ΓΡΑΠΤΗ ΕΡΩΤΗΣΗ P-0307/01

υποβολή: Pietro-Paolo Mennea (ELDR) προς την Επιτροπή

(2 Φεβρουαρίου 2001)

Θέμα: Βία στα στάδια κατά των διαιτητών

Στην Ιταλία κατά τη διάρκεια των ποδοσφαιρικών αγώνων, το πρόβλημα της βίας σε βάρος των διαιτητών θεωρείται ιδιαίτερα σοβαρό, τόσο για την σωματική ακεραιότητα των ίδιων των διαιτητών, όσο και για το πολύ επιβαρυντικό παράδειγμα για όλη την αθλητική κοινότητα. Χάρη σε πληροφορίες από όργανα του Τύπου και μετά από επαφές με τους επικεφαλής του σώματος των διαιτητών, έμαθα ότι οι διαιτητές αποτελούν όλο και συχνότερα αντικείμενο σωματικών ή φραστικών επιθέσεων με εκτόξευση απειλών παντός είδους. Για παράδειγμα, θέλω να τονίσω μόνον δύο επεισόδια μεταξύ των πολλών που συμβαίνουν, τα οποία έλαβαν χώρα πρόσφατα: απειλή κατά της ζωής που εκτοξεύθηκε σε διαιτητή κατά τη διάρκεια αγώνος του ιταλικού πρωταθλήματος της πρώτης κατηγορίας· ανάλογηπόθεση στο ιταλικό πρωτάθλημα. άλλαγής κατηγορίας' στην περιφέρεια της Πούλια, και συγκεκριμένα στην περιοχή San Cassiano (Le) στις 3 Δεκεμβρίου 2000, όταν διαιτητής απειλήθηκε με όπλο ενώ βρισκόταν στα αποδυτήρια

Ούτως εχόντων των πραγμάτων, θα ήθελα να ερωτήσω την Επιτροπή ποια μέτρα, εκτός εκείνων που προβλέπονται για τις περιπτώσεις αυτές, προτίθεται να λάβει προκειμένου να εξαλειφθεί το σοβαρό αυτό πρόβλημα και δεν νομίζει ότι θα ήταν σκόπιμο να δώσει ιδιαίτερη προσοχή, στο πλαίσιο των προγραμμάτων στήριξης του αθλητισμού, στην καταπολέμηση της βίας στον αθλητισμό.

Απάντηση της κ. Reding εξ ονόματος της Επιτροπής

(10 Σεπτεμβρίου 2001)

Η Επιτροπή, όπως και ο αξιότιμος βουλευτής, ανησυχεί για όλα τα φαινόμενα βίας που παρουσιάζονται στον αθλητισμό, ιδίως όσον αφορά τους διαιτητές.

Στην έκθεση του Ελσίνκι για τον αθλητισμό(1), η Επιτροπή έδειξε ότι μεριμνά για την ηθική στον αθλητισμό, ώστε ο αθλητισμός να αποτελεί πρότυπο για όλους τους αθλουμένους, ιδίως τους νέους. Η Επιτροπή έκρινε ότι η βία στις αθλητικές εκδηλώσεις είναι απαράδεκτη. Επέμεινε επίσης στην ανάγκη σύγκλισης των πρωτοβουλιών από το σύνολο των εταίρων του αθλητικού κόσμου, με σεβασμό της αρχής της επικουρικότητας. Στον τομέα της βίας στα στάδια και της προστασίας των διαιτητών, η ευθύνη ανήκει κατά πρώτο λόγο στα κράτη μέλη σε σύνδεση με τους διοργανωτές αθλητικών εκδηλώσεων, κυρίως ομίλους ή ομοσπονδίες.

Στο πλαίσιο της αστυνομικής συνεργασίας έχουν αναληφθεί πρωτοβουλίες στον τομέα της καταπολέμησης του χουλιγκανισμού στο ποδόσφαιρο, οι οποίες οδήγησαν σε αποτελεσματικότερη συνεργασία μεταξύ των αστυνομικώνπηρεσιών των κρατών μελών. Αναφέρουμε, για παράδειγμα, τη δυνατότητα αποστολής αστυνομικών σε ένα άλλο κράτος μέλος για την παρακολούθηση των οπαδών και τη συνεργασία με τις τοπικές αρχές· τον καθορισμό κοινών προτύπων για μέτρα ασφαλείας σε χώρες που φιλοξενούν διεθνείς αθλητικές διοργανώσεις· τις συστάσεις του Συμβουλίου για την πρόληψη και τον έλεγχο των ταραχών σε ποδοσφαιρικούς αγώνες. Ένα πρόσφατο παράδειγμα είναι το σχέδιο των Κάτω Χωρών και του Βελγίου με τίτλο Expertise Euro 2000, το οποίο αξιολογεί τη συμμετοχή της αστυνομίας στο ευρωπαϊκό πρωτάθλημα ποδοσφαίρου του 2000. Ο στόχος του είναι να εξαγάγει συμπεράσματα ως προς τον τρόπο μιας περαιτέρω βελτίωσης των μέτρων και της συνεργασίας για παρόμοιες διοργανώσεις στο μέλλον. Το σχέδιο αυτό χρηματοδοτήθηκε από το κοινοτικό πρόγραμμα OISIN για την αστυνομική και τελωνειακή συνεργασία.

Η Επιτροπή πληροφορεί επίσης τον αξιότιμο βουλευτή ότι,πό την αιγίδα του Συμβουλίου της Ευρώπης, τα κράτη μέλη της Ένωσης συνεργάζονται στο πλαίσιο της ευρωπαϊκής σύμβασης για τη βία και τον εκτραχηλισμό των θεατών σε αθλητικές εκδηλώσεις και ιδίως στους ποδοσφαιρικούς αγώνες(2).

Τέλος, η Επιτροπήπενθυμίζει ότι δενπάρχει ειδικό πρόγραμμα στήριξης του αθλητισμού.

(1) Έκθεση της Επιτροπής στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας του στο κοινοτικό πλαίσιο — Έκθεση του Ελσίνκι για τον αθλητισμό — COM(1999)644 της 1.12.1999.

(2) Ευρωπαϊκή σύμβαση για τη βία και τον εκτραχηλισμό των θεατών σε αθλητικές εκδηλώσεις και ιδίως στους ποδοσφαιρικούς αγώνες — Σειρά ευρωπαϊκών συνθηκών, αριθ. 120 — 19 Αυγούστου 1985.